**กิตติกรรมประกาศ**

โครงงานวิจัยฉบับนี้สำเร็จลงได้ด้วยดี เนื่องจากได้รับความเมตตา กรุณาอย่างสูงจากท่านอาจารย์ ผู้ช่วยศาสตราจารย์ ดร.อุไรวรรณ อินทร์แหยม ที่ทำให้ผู้วิจัยได้หัวข้อในการทำ โปรเจค และกรุณารับเป็นอาจารย์ที่ปรึกษาของผู้วิจัย ได้ให้ข้อมูลและคำแนะนำต่าง ๆ ซึ่งเป็นประโยชน์ต่อผู้วิจัย โดยเฉพาะการวางเค้าโครง แนวทางการเขียนเนื้อหา เทคนิคการทำเหมืองข้อมูลและบทวิเคราะห์ ตลอดจนการกำหนดกรอบเวลาในการเสนอความคืบหน้าของงาน ซึ่งถือเป็นแรงกระตุ้นให้แก่ ผู้วิจัยได้อย่างดียิ่ง ทั้งท่านอาจารย์ยังได้สละเวลาอันมีค่าตรวจสอบความถูกต้องของงานผู้วิจัยอีกด้วย ผู้วิจัยรู้สึกซาบซึ้งใจและสำนึกในพระคุณของท่านอาจารย์เป็นอย่างยิ่ง จึงขอกราบ ขอบพระคุณท่านอาจารย์ไว้ ณ ที่นี้

ผู้วิจัยขอกราบขอบพระคุณ คณะกรรมการ สาขาวิชาวิทยาการคอมพิวเตอร์ ในการสอบโครงงานวิจัยครั้งนี้ที่ได้กรุณาชี้แนะแนวทาง ข้อเสนอแนะ แก้ไข และแนวความคิดต่าง ๆ ที่เป็นประโยชน์ทำให้ผู้วิจัยได้พัฒนาแนวความคิดและไตร่ตรองปัญหาต่าง ๆ ได้อย่างรอบคอบมากยิ่งขึ้นจนทำให้โครงงานวิจัยฉบับนี้สำเร็จลงได้

ผู้วิจัยขอกราบขอบพระคุณผู้ทรงคุณวุฒิ ผู้เชี่ยวชาญ ที่สละเวลาในการทำแบบประเมินโครงงานวิจัยครั้งนี้ทำให้ได้รับแนวทางและข้อเสนอแนะต่าง ๆ ในการพัฒนาต่อไปให้สมบูรณ์มากยิ่งขึ้นในอนาคต

สุดท้ายผู้วิจัยขอกราบขอบพระคุณ บิดา และมารดา ที่ท่านช่วยสนับสนุนในด้านการศึกษาแก่ผู้เขียนมาตั้งแต่วัยเยาว์ ให้ความรัก ความเข้าใจและเป็นกำลังใจสำคัญให้ซึ่งทำให้โครงงานวิจัยฉบับนี้สำเร็จลุล่วงลงได้ ด้วยความเต็มใจจึงใคร่ขอกราบขอบพระคุณผู้ที่กล่าวนามและที่ไม่ได้กล่าวนาม แต่มีส่วนเกี่ยวข้องจนงานวิจัยเสร็จเรียบร้อยไว้ ณ ที่นี้ ผู้วิจัยหวังว่าโครงงานวิจัยฉบับนี้จะมีประโยชน์แก่ผู้ที่สนใจอยู่ไม่น้อย สำหรับข้อบกพร่องต่าง ๆ ที่อาจเกิดขึ้นนั้น ผู้วิจัยขอน้อมรับผิดเพียงผู้เดียว และยินดีที่จะรับฟังคำแนะนะจากทุกท่านที่ได้เข้ามาศึกษาเพื่อเป็นประโยชน์ในการพัฒนางานวิจัยต่อไป

คณะผู้จัดทำ